ΓΡΑΠΤΗ ΕΡΩΤΗΣΗ E-2129/99

υποβολή: Brigitte Langenhagen (PPE-DE) προς την Επιτροπή

(24 Νοεμβρίου 1999)

Θέμα: Αλιευτική πολιτική της Ευρωπαϊκής Επιτροπής στον προσεχή Γύρο της Χιλιετίας

Ποια είναι η πολιτική της Ευρωπαϊκής Επιτροπής στον προσεχή Γύρο της Χιλιετίας όσον αφορά την κοινή αλιευτική πολιτική;

χοντας κατά νουν ότι ορισμένα από τα συμβαλλόμενα μέρη του ΠΟΕ και ορισμένες ΜΚΟ επικρίνουν την κοινή αλιευτική πολιτική η Επιτροπή έχει σχεδιάσει μια διαπραγματευτική στρατηγική για να αντιμετωπίσει αυτές τις επικρίσεις;

Η Επιτροπή είναι διατεθειμένη ναποστηρίξει και να ακολουθήσει μια στρατηγική που θα τονίζει τα θετικά αποτελέσματα που έχει η κοινή αλιευτική πολιτική στη διαχείριση των αλιευτικών αποθεμάτων και στη συμβολή στην οικονομική ανάπτυξη ορισμένων αναπτυσσόμενων χωρών;

Απάντηση του κ. Fischler εξ ονόματος της Επιτροπής

(11 Ιανουαρίου 2000)

Παρά την ανεπιτυχή έκβαση της τρίτης διυπουργικής διάσκεψης του ΠΟΕ στο Seattle όσον αφορά το χρονοδιάγραμμα και τα θέματα των διαπραγματεύσεων, η Επιτροπή προέβη σε προπαρασκευαστική εργασία για καθορισμό μιας πιθανής στρατηγικής κοινοτικής διαπραγμάτευσης στο πλαίσιο της περαιτέρω ελευθέρωσης του εμπορίου.

Στην ανακοίνωσή της «Η προσέγγιση της ΕΕ για τον επονομαζόμενο Γύρο της Χιλιετίας του ΠΟΕ»(1) η Επιτροπή κατάρτισε ένα πιθανό κοινοτικό πρόγραμμα δράσης για τον Γύρο, το οποίο θα πρέπει μεταξύ άλλων να περιλαμβάνει περισσότερη φιλελευθεροποίηση ή θέσπιση κανόνων στους τομείς της γεωργίας και τωνπηρεσιών, των μη γεωργικών δασμών, των επενδύσεων, του ανταγωνισμού, της διευκόλυνσης του εμπορίου, των συναλλαγών και του περιβάλλοντος. Τα αποτελέσματα σε όλους τους τομείς θα πρέπει να ενισχύουν και να συμβάλουν στην αειφόρο ανάπτυξη. Αυτό το πλήρες πρόγραμμα εγκρίθηκε από το Συμβούλιο στα συμπεράσματα του της 25ης Οκτωβρίου 1999.

Παρά τιςπάρχουσες αβεβαιότητες σχετικά με την αναβολή του Γύρου, η Επιτροπή πιστεύει ότι οι διαπραγματεύσεις θα πρέπει να καλύπτουν διάφορα θέματα τα οποία αφορούν την αλιεία, συμπεριλαμβανομένων των δασμών, των επιδοτήσεων, τωνπηρεσιών, των επενδύσεων, του εμπορίου και του περιβάλλοντος. Δεν θα ήταν προς όφελος της Επιτροπής ναπάρξουν μεμονωμένες συζητήσεις για την αλιεία αλλά μάλλον να ενσωματωθεί η αλιεία σε ένα πλαίσιο διαπραγματεύσεων για όλα τα μη γεωργικά προϊόντα, όσον αφορά την πρόσβαση στην αγορά και άλλους διαπραγματεύσιμους τομείς ανάλογα με την περίπτωση.

Η Επιτροπή θεωρεί ότι ο Γύρος της Χιλιετίας θα πρέπει να παράσχει τη δυνατότητα να ληφθούνπόψη προβληματισμοί σχετικά με την προστασία του περιβάλλοντος και την αειφόρο χρησιμοποίηση των πόρων σε όλους τους τομείς των διαπραγματεύσεων του Παγκόσμιου Οργανισμού Εμπορίου (ΠΟΕ), συμπεριλαμβανομένου του τομέα της αλιείας.

Για να εξασφαλιστεί ότι ο ΠΟΕ συμβάλλει θετικά στην επίτευξη αειφόρου ανάπτυξης σε όλον τον κόσμο, η Κοινότητα προτείνει «τα μέλη του ΠΟΕ να αποφασίσουν να αναλάβουν δέσμευση ώστε να εξασφαλιστεί ελεύθερη από δασμούς πρόσβαση στην αγορά όχι αργότερα από το τέλος του νέου Γύρου για σχεδόν όλα τα προϊόντα που εξάγονται από τις λιγότερα αναπτυγμένες χώρες»(2). Αυτή η πρόταση θα πρέπει επίσης να εφαρμοστεί και στα αλιευτικά προϊόντα.

(1) COM(1999)331 τελικό.

(2) Παράγραφος 10 των αποφάσεων του Συμβουλίου της 25ης Οκτωβρίου 1999 για την «Προετοιμασία της τρίτης διυπουργικής διάσκεψης του ΠΟΕ».